Diari Oficial de la Generalitat Valenciana


Sumari del DOGV 5404, del 11-12-2006 (2006/13757)

Convocatòria per a beca sobre gestió i coordinació d'activitats de l'Àrea de Difusió i Comunicació de la Fundació Valenciana de la Qualitat.
--------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13232


Data del document
:   17-11-2006

Organisme emissor
:   Fundació Valenciana de la Qualitat

Tipus de document
:   Anunci

Descriptors 

:   * Fundació Valenciana de la Qualitat
    * assignació per estudis
    * ajuda pública
    * publicitat
    * professió de la informació
    * suport econòmic

Convocatòria per a beca sobre gestió i coordinació d'activitats de l'Àrea de Difusió i Comunicació de la Fundació Valenciana de la Qualitat. [2006/13322]  
La Fundació Valenciana de la Qualitat és una institució promoguda per la Generalitat Valenciana amb la missió de difondre i impulsar la cultura de la qualitat i l'excel·lència entre les organitzacions de la Comunitat Valenciana i potenciar-ne la informació i el suport en el camí cap a la millora.  
1. Requisits  
Ser alumne dels últims cursos de Periodisme o Publicitat i Relacions Públiques.  
2. Objecte de la col·laboració  
L'activitat a desenvolupar serà la investigació sobre tècniques de comunicació i difusió pública.   
S'espera que en finalitzar el període de la beca el becari haja adquirit coneixements teòrics i pràctics en este procés i en les activitats associades al procés.  
3. Condicions de la col·laboració  
La durada de la col·laboració serà de 6 mesos a partir de la data d'adjudicació. No obstant això, podrà ser ampliable per un període de 6 mesos més, sempre que la persona responsable de la beca presente un informe favorable dels 6 primers mesos.   
El temps estimat de dedicació a les activitats objecte de la beca serà de 120 hores mensuals, en un horari de dilluns a divendres de 8.30 a 14.30 hores, i la dotació de la beca serà de 700 € mensuals. A esta quantitat se li aplicarà les retencions que legalment corresponga.  
4. Es valorarà  
4.1. Expedient acadèmic.  
4.2. Coneixements d'eines de màrqueting i comunicació.  
4.3. Coneixement d'ofimàtica (Word, Access, Excel i Power Point).  
4.4. Resultats de l'entrevista personal, si és el cas.  
5. Sol·licituds  
Les sol·licituds estaran disponibles en la pàgina web: www.fvq.es  
6. Documentació que cal presentar (en doble exemplar)  
. Imprés de sol·licitud degudament emplenat i firmat.  
. Curriculum vitae.  
. Fotocòpia del DNI.  
. Còpia de l'expedient acadèmic.  
. Documentació que acredite els coneixements assenyalats en els punts 4.2, 4.3 i 4.4 d'esta convocatòria.  
7. Incompatibilitats  
Esta beca serà incompatible amb qualsevol altra activitat que se superpose amb l'horari que s'establix en esta convocatòria.   
8. Tutor  
En relació amb el perfeccionament i la capacitació del becari, se li assignarà un tutor que avale regularment les seues activitats.  
9. Selecció  
La selecció la realitzarà el personal especialitzat de la FVQ d'acord amb el següent barem:   
a) Expedient acadèmic del candidat o la candidata (50%).   
b) Altres mèrits curriculars de la persona sol·licitant, relacionats amb el perfil formatiu sol·licitat (altres titulacions, cursos realitzats relacionats amb el perfil sol·licitat, contractes de treball, participació en projectes d'investigació, cursos oficials d'idiomes o llengües, premis rebuts, publicacions, assistència a congressos i jornades).  
10. Renúncies  
Les renúncies a les beques podran ser substituïdes pel candidat que figure en el següent lloc de la llista prioritzada per la Comissió de Selecció.  
11. Lloc i termini de presentació  
Les sol·licituds es presentaran en doble exemplar en la seu de la FVQ (plaça de l'Ajuntament 7, porta 5). El termini de presentació acaba el pròxim dia 18 de desembre de 2006.  
NOTA: No s'admetrà cap candidatura si la documentació no està degudament emplenada, adaptada als requisits de la convocatòria.  
12. Resultats  
Els resultats del procés de selecció es publicaran en la pàgina web de la FVQ.  
València, 17 de novembre de 2006.. El presidenta de la Fundació: Carmen Martorell Pallás.